ঢাকা-নারায়ণগঞ্জ লিংকরোডের ফতুল্লায় বোমা ফাঁটিয়ে বাসের গতিরোধ করে অন্য যাত্রীদের সামনে এক ব্যবসায়ীকে গুলি করে হত্যা করেছে সন্ত্রাসীরা। সোমবার রাত পৌঁনে ১০টার দিকে এই ঘটনা ঘটে। নিহতের নাম নুরুল ইসলাম (৪০)। সে ফতুল্লা রেল স্টেশন এলাকার হানিফ হাজীর ছেলে। তার বাড়ি ফতুল্লার রেল স্টেশন এলাকাতে। ঢাকার পরীবাগে মোতালিব প্লাজায় তার ‘পপুলার ইলেকট্রনিক্স’ নামের মোবাইল ব্যবসার দোকান রয়েছে। মূলত তিনি চীন হতে মোবাইল আমদানী করতো।